РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 31
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 20.10.2021 г.

Днес, 20.10.2021 г., сряда, от 10,30 ч., се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ:   Стефан Гроздев /online/
                                                                         ЧЛЕНОВЕ:  Олга Керелска 
                                                                                              Огнян Дамянов                                                                                                                       
                                                                                              Боян Новански 

ОТСЪСТВА: Йордан Стоев.

От администрацията на ВСС присъстваха: Стефка Инджова – директор на дирекция „Управление на собствеността на съдебната власт, инж. Лина Грънчарова – началник отдел „Инвестиции и строителство“ и Диана Стоянова - главен експерт - юрисконсулт в дирекция „Правна“.

-	Инвестиции и строителство:

1.ОТНОСНО: Обществена поръчка с предмет: „Изготвяне на инвестиционен проект, извършване на авторски надзор и изпълнение на СМР по изграждане на ОВК инсталации в сграда, публична държавна собственост, предоставена за нуждите на Районен съд и Районна прокуратура гр. Елена, находяща се в УПИ II, кв. 39, ул. „Й. Й. Брадати“ № 2“.
Приложение: Доклад от инж. Стоянка Георгиева – главен експерт в отдел „Инвестиции и строителство“ и инж. Юрий Георгиев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	1.1.ПРИЕМА доклада на инж. Юрий Георгиев и инж. Стоянка Георгиева - главни експерти в отдел „Инвестиции и строителство“, дирекция „Управление на собствеността на съдебната власт“.
	1.2.ПРИЕМА техническо задание за обществена поръчка с предмет: „Изготвяне на инвестиционен проект, извършване на авторски надзор и изпълнение на СМР по изграждане на ОВК инсталации в сграда, публична държавна собственост, предоставена за нуждите на Районен съд - Елена и Териториално отделение – Елена към Районна прокуратура - Велико Търново, находяща се в УПИ II, кв. 39, ул. „Й. Й. Брадати“ № 2“.

	Мотиви: С Решение по т. 1 от Протокол № 17 от заседание на комисия „Управление на собствеността“, проведено на 12.06.2021 г. е прието изпълнението на обект: „Извършване на основен ремонт на Съдебна палата гр. Елена – I-ви етап „Изграждане на ОиВ система“ да продължи, като бъдат възложени поръчки по реда на Закона за обществените поръчки за изготвяне на инвестиционен проект, осъществяване на авторски надзор, строителен надзор, инвеститорски контрол и изпълнение на строително-монтажни работи за изграждане на нова отоплителна инсталация в сградата в УПИ II, кв. 39, ул. „Й. Й. Брадати“ № 2“. Съгласно решението е възложено на дирекция „Управление на собствеността на съдебната власт“ да предприеме необходимите действия, във връзка с подготовка за обществена поръчка на изпълнител на описаните дейности.

	1.3.ВЪЗЛАГА на  отдел „Инвестиции и строителство“ при следваща актуализация на Инвестиционната програма да се направи промяна, както следва: обект: „Извършване на основен ремонт на Съдебна палата гр. Елена – I-ви етап „Изграждане на ОиВ система“ с прогнозна стойност 270 000 лева и обект: „Упражняване на авторски надзор на строеж „Основен ремонт на Съдебна палата гр. Елена – I-ви етап“ с прогнозна сметна стойност - 3 000 лева отпадат и се включва се обект: „Изготвяне на инвестиционен проект, извършване на авторски надзор и изпълнение на СМР по изграждане на ОВК инсталации в сграда, публична държавна собственост, предоставена за нуждите на Районен съд – Елена и Териториално отделение - Елена към Районна прокуратура - Велико Търново, находяща се в УПИ II, кв. 39, ул. „Й. Й. Брадати“ № 2“, с прогнозна стойност 302 000 лева. Разликата в размер на 29 000 лева следва да се осигури от бюджетен ред „Неразпределен резерв за проектиране и основен ремонт“.
			1.4.ИЗПРАЩА подготвеното техническо задание, ведно с доклад, за провеждане на обществена поръчка с предмет: „Изготвяне на инвестиционен проект, извършване на авторски надзор и изпълнение на СМР по изграждане на ОВК инсталации в сграда, публична държавна собственост, предоставена за нуждите на Районен съд - Елена и Териториално отделение - Елена към Районна прокуратура - Велико Търново, находяща се в УПИ II, кв. 39, ул. „Й. Й. Брадати“ № 2“ съгласно ВПУЦОПВСС чрез Главния секретар на АВСС на дирекция „Правна“, отдел „Обществени поръчки“, за действия по компетентност, след изпълнение на т. 1.3.

2.ОТНОСНО: Обществена поръчка с предмет: „Основен ремонт и реконструкция на Съдебна палата гр. Пещера“.
Приложение: Доклад от инж. Стоянка Георгиева – главен експерт в отдел „Инвестиции и строителство“ и инж. Минчо Спасов – главен експерт в отдел „Инвестиции и строителство“, дирекция „Управление на собствеността на съдебната власт“.
КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	2.1.ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“ и инж. Стоянка Георгиева - главен експерт в отдел „Инвестиции и строителство“, дирекция „Управление на собствеността на съдебната власт“.
		2.2.ПРИЕМА техническо задание за обществена поръчка с предмет: „Основен ремонт и реконструкция на Съдебна палата гр. Пещера“.
	
	Мотиви: За осигуряване на необходим сграден фонд за нуждите на органите на съдебната власт в гр. Пещера през 2002 г. е изготвен инвестиционен проект: „Пристройка, надстройка и преустройство на сградата на Районен съд – Пещера“. Издадено е разрешение за строеж № 148/31.12.2003 г. и е започнато строителство. Строителството е разделено на етапи:
	-I – етап – „Пристройка и надстройка на Районен съд“;
	-II – етап – „Преустройство на сградата на Районен съд“.
	Първият етап е въведен в експлоатация с Удостоверение за въвеждане в експлоатация № 18 от 01.09.2008 г. За него е изготвен и Технически паспорт № 1804/01.09.2008 г.
	Реализацията на II – ри етап е спряна с акт обр. №10 от 15.08.2011 г. за установяване състоянието на строежа при спиране на строителството, съгласно Наредба № 3 от 31.07.2003 г. за съставяне на актове и протоколи по време на строителството, поради смяна на строителя и прекратяване на договорните отношения с „Гюлеметов Строй Гарант“ ЕООД, гр. Пловдив. 
	Във връзка със състоянието на незавършеното строителство в Инвестиционната програма на ВСС за 2017 г. е заложен обект „Проектиране и строителство на основен ремонт и реконструкция на съществуваща сграда на Съдебната палата в гр. Пещера“. В изпълнение на инвестиционната програма е възложена услуга за проектиране с договор от 22.03.2019 г. с фирма „БоАрх Боюклиев Архитекти“ ЕООД с предмет: „Изготвяне на инвестиционен проект във фаза „работен проект“ за основен ремонт и реконструкция на Съдебна палата в гр. Пещера“. Проектът е изготвен и одобрен, и има издадено Разрешение за строеж № 36 от 25.06.2019 г., влязло в сила на 12.07.2019 г. 
	Обект: „Основен ремонт и реконструкция на Съдебна палата гр. Пещера“ е включен в поименното разпределение на разходите за придобиване на дълготрайни материални активи и за основен ремонт по § 51-00 на органите на съдебната власт за 2021 г. с решение по т. 27, от протокол № 4 от заседание на Пленума на ВСС, проведено на 11.03.2021 г. и в график на планираните обществени поръчки за 2021 г. на Висш съдебен съвет, одобрен с решение по т. 21 от протокол № 5 от заседание на Пленума на ВСС, проведено на 25.03.2021 г.

			2.3.ИЗПРАЩА чрез Главния секретар на АВСС, съгласно ВПУЦОПВСС на дирекция „Правна“, отдел „Обществени поръчки“, подготвеното техническо задание, ведно с доклад, за провеждане на обществена поръчка с предмет: „Основен ремонт и реконструкция на Съдебна палата гр. Пещера“ за действия по компетентност.

3.ОТНОСНО: Обект „Районен съд гр. Нова Загора – преустройство и пристройка на съществуваща обществена сграда“ в гр. Нова Загора, ул. „Ал. Стамболийски № 1“.
Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.
	След доклада на г-жа Лина Грънчарова, г-жа Олга Керелска допълни, че е провела разговор с прокуриста на ООБ АД и директор на дирекция към банката преди две седмици по въпроса с разделянето на имота. Информирана е за  установено несъответствие относно реалната квадратура на имота, за което са предприети действия. Поет е ангажимент г-жа Керелска да бъде уведомена за развитието на проблема.  
	
КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	3.1.ПРИЕМА доклада на инж. Лина Грънчарова - началник отдел „Инвестиции и строителство“, дирекция „Управление на собствеността на съдебната власт“ за сведение. 
	3.2.ВЪЗЛАГА на дирекция „Управление на собствеността на съдебната власт“ да предприеме необходимите действия за организиране и провеждане на  нови 72-часови проби на всички мрежи и съоръжения в сградата, с оглед установяване на  експлоатационното им състояние към момента. 
	Мотиви: СМР за строежа са приключили в края на 2018 г. Акт №15 за строеж „Районен съд гр. Нова Загора – преустройство и пристройка на съществуваща обществена сграда“ в гр. Нова Загора, ул. „Ал. Стамболийски“ № 1 е съставен и подписан на 08.10.2018 г. Сградата и всички сградни мрежи и съоръжения в нея не са в експлоатация до този момент. С оглед установяване на експлоатационното им състояние към момента е целесъобразно да се извършат нови 72-часови проби в експлоатационно състояние на всички сградни мрежи и съоръжения.
	3.3. ОТЛАГА вземането на решение за следващо заседание на Комисията.
	3.4. ИЗПРАЩА решението на административния ръководител на РС - Нова Загора за сведение.

4.ОТНОСНО: Писмо с вх. рег. № ВСС – 13384/27.09.2021 г. от прокуратурата на Република България относно реализиране на обект: „Извършване на обследване за установяване на техническите характеристики, свързани с изискванията на чл. 169, ал. 1 и ал. 3 от ЗУТ, съставяне на технически паспорт и изработване на инвестиционен проект за основен ремонт на недвижим имот в гр. София, ул. „Майор Векилски“ № 4“ от Инвестиционната програма на ВСС за 2021 г.
Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:
4.1.ПРИЕМА доклада на инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.
4.2. ПРИЕМА за необходимо и целесъобразно възлагането на услуга с предмет: „Изработване на конструктивно обследване на съществуваща двуетажна сграда, намираща се на ул. „Майор Векилски“ № 4“, гр. София“, със сметна стойност 18 600 лева без ДДС или 22 320 лева с ДДС.
Мотиви: В процеса на изготвяне на техническото задание за обект: „Извършване на обследване за установяване на техническите характеристики, свързани с изискванията на чл. 169, ал. 1 и ал. 3 от ЗУТ, съставяне на технически паспорт и изработване на инвестиционен проект във фаза „технически проект“ за основен ремонт на недвижим имот в гр. София, ул. „Майор Векилски“ № 4“ е установено, че има голяма вероятност при обследването за технически паспорт на строежа и изработването на проекта по част „Конструктивна“ да е необходимо усилване или цялостно да се реконструира носещата конструкция на сградата. Предвид параметрите на терена и недостига на сграден фонд за софийските структури на органите на съдебната власт изграждането нова шестетажна сграда с два подземни етажа със застроена площ около 1335 кв.м. може да се окаже икономически по-целесъобразно.
В тази връзка, ПРБ предлага да се възложи услуга с предмет: „Изработване на конструктивно обследване на съществуваща двуетажна сграда, намираща се на ул. „Майор Векилски“ № 4“, гр. София, със сметна стойност 20 000 лева, която да включва следните дейности: конструктивно обследване на сградата, изготвяне на доклад за резултатите с оценка на общото състояние и необходими мерки за укрепване на конструкцията и извършване на сравнителен анализ на разходите за укрепване и привеждане в експлоатационно състояние на сградата и алтернативна възможност за изграждане на нова сграда при максимално оползотворяване на терена съгласно допустимите параметри по действащия регулационен и застроителен план. 
4.3. ОДОБРЯВА включването на обект: „Изработване на конструктивно обследване на съществуваща двуетажна сграда, намираща се на ул. „Майор Векилски“ №4“, гр. София“, със сметна стойност и годишна задача в размер на       22 320 лева с ДДС в Инвестиционната програма на ВСС за 2021 г. по § 51-00 „Основен ремонт на ДМА“. Средствата за обезпечаване на изпълнението на обекта да се осигурят по § 51-00 „Основен ремонт на ДМА“, в рамките бюджета на ПРБ за сметка на обект:  „Извършване на обследване за установяване на техническите характеристики, свързани с изискванията на чл. 169, ал. 1 и ал. 3 от ЗУТ, съставяне на технически паспорт и изработване на инвестиционен проект във фаза „технически проект“ за основен ремонт на недвижим имот в гр. София, ул. „Майор Векилски“ № 4“.
Мотиви: Разходът за възлагане на услугата е относим към реализиране на инвестиционните намерения и следва да се отнесе към § 51-00 „Основен ремонт и ДМА“. Стойността на разхода е определена в размер на 22 320 лева с ДДС, съгласно събрани оферти в АГП.
Средствата за изпълнението могат да бъдат осигурени в рамките бюджета на ПРБ за сметка на обект: „Извършване на обследване за установяване на техническите характеристики, свързани с изискванията на чл. 169, ал. 1 и ал. 3 от ЗУТ, съставяне на технически паспорт и изработване на инвестиционен проект във фаза „технически проект“ за основен ремонт на недвижим имот в гр. София, ул. „Майор Векилски“ № 4“ със сметна стойност 68 800 лева.
4.4. ВЪЗЛАГА на отдел „Инвестиции и строителство“, дирекция „УССВ“ при последваща актуализация на поименното разпределение на § 51-00 „Основен ремонт на ДМА“ да отрази промените по т. 4.3.
4.5. ИЗПРАЩА решението на комисия „Бюджет и финанси“ към Пленума на Висшия съдебен съвет за сведение.
4.6. ИЗПРАЩА решението на Главния прокурор на Република България, на разпореждане.

5.ОТНОСНО: Справка за размера на утвърдените и усвоените средства по обекти по § 51-00 „Основен ремонт на ДМА“, заложени в Инвестиционната програма на ВСС за 2021 г., към 30.09.2021 г.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1. ПРИЕМА ЗА СВЕДЕНИЕ справка за размера на утвърдените и усвоените средства по обекти от органите на съдебната власт по § 51-00 „Основен ремонт на ДМА“ от Инвестиционната програма на ВСС, към 30.09.2021 г.

5.2. ПРЕДОСТАВЯ справка за размера на утвърдените и усвоените средства по обекти от органите на съдебната власт по § 51-00 „Основен ремонт на ДМА“ от Инвестиционната програма на ВСС към 30.09.2021 г. на Комисия „Бюджет и финанси“ към Пленума на Висшия съдебен съвет.

5.3. ВЪЗЛАГА на дирекция „Управление на собствеността на съдебната власт“ за следващо заседание справката да бъде допълнена с информация за етапа на изпълнение на обектите.

-	Текущи ремонти: 

6.ОТНОСНО: Писмо от административния ръководител на Административен съд – Русе, с вх. № ВСС - 14007/08.10.2021 г.,  с искане за увеличаване на одобрените финансови средства за изпълнение на планиран текущ ремонт в сградата на съда.
Приложение: Доклад от инж. Юрий Георгиев – главен експерт в отдел „Инвестиции и строителство“ и инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1. ПРИЕМА доклада на инж. Юрий Георгиев - главен експерт в отдел „Инвестиции и строителство“ и инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.
6.2. ПРИЕМА за обосновано искането за увеличение на средствата за текущ ремонт  за изработване, доставка и монтаж на метални решетки за прозорци, електрообезопасяване на килии за арестанти и затваряне с ламарина на решетъчна врата на аварийната стълба в сградата на Административен съд – Русе,  със средства в размер на 1753 лв.

Мотиви: С решение на Пленума на ВСС по Протокол №8 от заседание, проведено на 13.05.2021 г., т. 25, е увеличен бюджета на Административен съд – Русе по § 10-00 „Издръжка“ с 7 441 лв. за изработване, доставка и монтаж на метални решетки за прозорци, електрообезопасяване на килии за арестанти и затваряне с ламарина на решетъчна врата на аварийната стълба в сградата на съда. Отпускането на допълнителните средства в размер на 1 753,00 лв. с ДДС е  необходимо, за да може ремонтните работи да се извършат в цялостния им обем, с оглед трайната тенденция за повишаване на цените на строителните стоки и услуги в последните месеци на 2021 г.

Справка за отпуснатите средства на Административен съд – Русе
за периода 2016 г. – 2021 г.

година	Корекция на бюджета на ОСВ за извършване на текущ ремонт	Вид на текущия ремонт	
2016	0 лв.	няма	
2017	5301лв.	за неотложен ремонт на климатична инсталация	
2018	3594лв.	за текущ ремонт на стенен газов котел и текущ ремонт на канализационна система (сутерен) включващ доставка и монтаж на канализационна помпа 	
2019	9596лв.	за обезопасителни дейности по отв. система	
2020	18907,65лв.	Подмяна осв. тела и доизграждане ПИИ	
2021	7 441 лв.	за изработване, доставка и монтаж на метални решетки за прозорци, електрообезопасяване на килии за арестанти 	

6.3. ПРЕДЛАГА на Комисия „Бюджет и финанси“ към Пленума на ВСС да бъде коригиран бюджета на АдмС – Русе със сумата от 1 753,00 лв. с ДДС, за увеличение на средствата в размер на 7 141 лв., одобрени с решение на Пленума на ВСС по Протокол №8 от заседание проведено на 13.05.2021 г., т. 25, за изработване, доставка и монтаж на метални решетки за прозорци, електрообезопасяване на килии за арестанти и затваряне с ламарина на решетъчна врата на аварийната стълба в сградата на Административен съд – Русе.	Средствата да бъдат осигурени от неразпределения резерв за непредвидени неотложни разходи по бюджета на съдебната власт.
6.4. ИЗПРАЩА решението на Комисия „Бюджет и финанси“  към Пленума на ВСС за действия по компетентност и на административния ръководител на Административен съд - Русе за сведение. 

7.ОТНОСНО: Писма от административния ръководител на Районен съд – Разлог с рег.№ ВСС-6458/19.04.2021 г. и рег. № ВСС - 6458/28.09.2021 г., за осигуряване на средства за подмяна на съществуващата система за видеонаблюдение в сградата на съда.
Приложение: Доклад от инж. Юрий Георгиев – главен експерт в отдел „Инвестиции и строителство“ и инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	7.1.ПРИЕМА доклада на инж. Минчо Стаев - главен експерт в отдел „Инвестиции и строителство“ и инж. Юрий Георгиев - главен експерт в отдел „Инвестиции и строителство“, дирекция „Управление на собствеността на съдебната власт“. 
	7.2.ПРИЕМА, за целесъобразно и неотложно осигуряването на средства за подмяната на системата за видеонаблюдение на сградата на Районен съд – Разлог /РС – Разлог/, в размер на 6 900,00 лв. крайна цена по представената икономически най-изгодна оферта от административния ръководител на РС – Разлог.

Мотиви: Липсата на работеща система за видеонаблюдение е предпоставка за потенциална заплаха от нарушаване на целостта на сградата от трети лица, или от лица пряко зависими от работата на съда, недобросъвестни лица.
Изпълнението на СМР е неотложно по смисъла на § 1 от допълнителните разпоредби на Правила за планирането, осигуряването на средства и извършването на текущ ремонт на сградния фонд на съдебната власт (Правилата).

Справка за отпуснатите средства на Районен съд – Разлог
за периода 2016 г. – 2021 г.

година	Корекция на бюджета на ОСВ за извършване на текущ ремонт	Вид на текущия ремонт	
2016	1 776,00 лв.	за неотложен ремонт на котел	
2017	       0,00 лв.		
2018	1 141,00 лв.
1 197,00 лв.	за спешен ремонт на газов котел 
текущ ремонт с цел обособяване на зони „вход-изход“ за граждани.	
2019	        0,00 лв.		
2020	        0,00 лв.		
2021	        0,00 лв.		

7.3. ПРЕДЛАГА на Комисия „Бюджет и финанси“ към Пленума на Висш съдебен съвет да бъдат осигурени финансови средства в размер на 6 900,00 лв. крайна цена за подмяна на системата за видеонаблюдение на сградата на РС - Разлог. Средствата да се осигурят от неразпределения резерв за непредвидени неотложни разходи по бюджета на съдебната власт.
7.4. ИЗПРАЩА решението на Комисия „Бюджет и финанси“ към Пленума на Висш съдебен съвет по компетентност.
7.5. ИЗПРАЩА решението на административния ръководител на РС – Разлог за сведение, ведно с писмо рег. № ВСС-6458/14.10.2021 г. от Главна дирекция „Охрана“.

- Управление на собствеността:

8.ОТНОСНО: Проект на решение за упълномощаване на представляващия Висшия съдебен съвет /ВСС/ да подпише договор за временно и възмездно ползване на част от недвижим имот – в административна сграда на ул. „Константин Величков“ № 20, гр. Пазарджик, за нуждите на Административен съд – Пазарджик.
Приложение: Доклад от Стоян Димитров - главен експерт-юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

8.1.  ПРИЕМА доклада на Стоян Димитров – главен експерт - юрист в отдел „Управление на собствеността“ в дирекция „Управление на собствеността на съдебната власт“. 

8.2. ПРИЕМА за необходимо и целесъобразно да бъде  сключен договор за наем между „Информационно обслужване“ АД и ВСС за 1 бр. помещение, представляващо офис № 410 с площ 17 (седемнадесет) кв. м, на четвъртия етаж на административна сграда, находяща се в гр. Пазарджик, ул. „Константин Величков“ № 20, за нуждите на Административен съд – Пазарджик, за срок от 3 /три/ години, при месечна наемна цена в размер на 102 лв. без ДДС.

8.3. ИЗПРАЩА материалите по преписката на комисия „Бюджет и финанси“ към Пленума на Висшия съдебен съвет във връзка с писмо рег. № ВСС – 11788/11.10.2021 г. от председателя на Административен съд – Пазарджик, за произнасяне относно поемане на ангажимент за извършване на разход в размер на 102  лв. без ДДС, представляващ месечна наемна цена за имота, за срок от 3 г. 

8.4. При изразено съгласие от комисия „Бюджет и финанси“ по т. 8.3 ПРЕДЛАГА на Пленума на ВСС да вземе следното решение:

УПЪЛНОМОЩАВА представляващия Висшия съдебен съвет да подпише договор за наем  между „Информационно обслужване“ АД и ВСС за 1 бр. помещение, представляващо офис № 410 с площ 17 (седемнадесет) кв. м, на четвъртия етаж на административна сграда, находяща се в гр. Пазарджик, ул. „Константин Величков“ № 20, за нуждите на Административен съд – Пазарджик, за срок от 3 /три/ години, при месечна наемна цена в размер на 102 лв. без ДДС.

8.5. ВНАСЯ предложението по т. 8.4 като редовна точка на следващо редовно заседание на Пленума на ВСС.

9.ОТНОСНО: Проект на решение за упълномощаване на представляващия Висшия съдебен съвет /ВСС/ да подпише договор за предоставяне безвъзмездно за управление на ВСС, на недвижим имот, находящ се в гр. Димитровград.
Приложение: Доклад от Стоян Димитров - главен експерт-юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

9.1. ПРИЕМА доклада на Стоян Димитров – главен експерт - юрист в отдел „УС“ в дирекция „УССВ“.
9.2. ПРЕДЛАГА на Пленума на Висшия съдебен съвет да приеме следното решение: 
УПЪЛНОМОЩАВА представляващия Висшия съдебен съвет да подпише договор с областния управител на област Хасково, за безвъзмездно предоставяне за управление на ВСС, за нуждите на органите на съдебната власт в гр. Димитровград на следните недвижими имоти – частна държавна собственост в административна, сграда, находяща, се в гр. Димитровград, бул. „ Г.С. Раковски“ № 13:						
- Самостоятелен обект е идентификатор 21052.1015.74.6.1, с площ 64,51 кв.м, актуван с АЧДС № 7559/21.06.2019г;					
- Самостоятелен обект с идентификатор 21052.1015.74.6.3, с площ 45,34 кв.м., актуван с АЧДС № 7561/24.06.2019г; 					
- Самостоятелен обект с идентификатор 21052.1015.74.6.4, с площ 14.89 кв.м, актуван с АЧДС № 7562/24.06.2019г; 					
- Самостоятелен обект с идентификатор 21052.1015.74.6.7, с площ 113,43 кв.м, актуван с АЧДС № 7565/25.06.2019г;					
- Самостоятелен обект с идентификатор 21052.1015.74.6.8 с площ 13,52 кв.м, актуван с АЧДС № 7566/25.06.2019г; 					
- Самостоятелен обект с идентификатор 21052.1015.74.6.9 с площ 107,11 кв.м, актуван с АЧДС № 7567/25.06.2019г; 					
- Самостоятелен обект с идентификатор 21052.1015.74.6.10 с площ 17,98 кв.м, актуван с АЧДС № 7568/25.06.2019г; 					
- Самостоятелен обект с идентификатор 21052.1015.74.6.11 с площ 35,60 кв.м, актуван с АЧДС № 7569/25.06.2019г;  					
- Самостоятелен обект с идентификатор 21052.1015.74.6.12 с площ 369,11 кв.м, актуван с АЧДС № 7570/25.06.2019г;					
- Самостоятелен обект с идентификатор 21052.1015.74.6.13 с площ 129,48 кв.м, актуван с АЧДС № 7571/26.06.2019г; 					
- Самостоятелен обект с идентификатор 21052.1015.74.6.14 с площ 35,59 кв.м, актуван с АЧДС № 7572/26.06.2019г; 					
- Самостоятелен обект с идентификатор 21052.1015.74.6.15 с площ 369.12 кв.м, актуван с АЧДС № 7573/26.06.2019г;  					
- Самостоятелен обект с идентификатор 21052.1015.74.6.16 с площ 69,53 кв.м, актуван с АЧДС № 7574/26.06.2019г.
9.3. ВНАСЯ предложението като редовна точка в следващото редовно заседание на Пленума на ВСС.

В 11,26 часа г-н Огнян Дамянов напуска залата.

На основание чл. 18 от Правилата за работата на Комисия „Управление на собствеността“ към Пленума на Висшия съдебен съвет, поради липса на кворум, заседанието беше прекратено.

ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /П/ СТЕФАН ГРОЗДЕВ